procesaur/Wiki.mk huggingface dataset:
Светско првенство во кошарка 2014

Светското првенство во кошарка 2014 се одржало во Шпанија.
1 Елиминации
на 10 септември 2014 година, репрезентацијата на домаќинот Шпанија, која пред почетокот на првенството важела за фаворит за влез во финалето, во четврт-финалето неочекувано изгубила од репрезентацијата на Франција, со резултат 52-65. Во четвртфиналниот натпревар, Србија убедливо го победила Бразил со резултат 84:56. Два дена подоцна, на 12 септември, во полуфиналето, Франција се сретнала со репрезентацијата на Србија, при што изгубила, со резултат 85-90 (15:21, 17:25, 14:15, 39:29).
На 13 септември се одиграл натпреварот за третото место, во кој Франција ја победила Литванија со 95:93 (22:19, 21:23, 21:29, 31:22) и го освоила бронзениот медал.
Финалниот натпревар на светското првенство се одржал на 14 септември во Мадрид и во него, репрезентацијата на САД убедливо ја победила Србија, со резултат 129-92. Притоа, Србија била рамноправна само на почетокот од натпреварот, кога имала водство од 15-7, но репрезентацијата на САД направила серија од 15-0 и потоа, само го зголемувала водството. Кајри Ирвинг бил најефикасен кошаркар на мечот, со постигнати 26 бода, од кои, шест тројки од исто толку обиди, додека големата ѕвезда на американската кошарка, Џејмс Харден го завршил натпреварот со постигнати 23 кошеви. Најефикасни во српската репрезентација биле Немања Бјелица и Никола Калиниќ, кои постигнале по 18 бода.
Рајко Аврамовски

Рајко Аврамовски (Радиовце, - Радиовце, ) — македонски партизан, учесник во НОБ.
1 Животопис
Аврамовски е роден на 9 февруари 1914 година во земјоделско земејство во тетовско Радиовце. Како млад родител, тој заминал на печалба во Белград, каде го затекнала војната. Веднаш зел учество во истата и бил испратен на Сремскиот фронт во Третата Војводинска ударна бригада. Бил заменик-командант со кодно име Папандреу. Бил ранет 11 пати, а рамото му страдало најмногу, кога бил ранет во јануари 1945 година, кај Питомача, Подравина. Како преживеан партизан, тој бил вработен во државна служба. Бил даночник во тогашната Општина Жеровјане, сè до пензионирањето. Умрел на старост од 73 години во родното Радиовце на 2 ноември 1987 година. Носител е на повеќе воени медали и ордени.
Национална парламентарна библиотека (Јапонија)

— единствена национална библиотека во Јапонија. Била основана во 1948 година со цел да им помага на членовите на во истражување на работи од јавен интерес. Библиотека е слична во целта и опфатот како американската Конгресна библиотека.
Националната парламентарна библиотека (NDL) се состои од два главни објекта во Токио и Кјото и неколку други подрачни библиотеки низ Јапонија.
1 Поврзано
* Нормативна контрола
Грубе

Грубе (|Grube) — општина во округот Источен Холштајн, во Шлезвиг-Холштајн, Германија. Се наоѓа близу брегот на Балтичкото Море, околу 15 километри јужно од Хајлигенхафен и 45 километри североисточно од Либек.
Грубе бил седиште на истоимената општинска заедница, која била распуштена во јануари 2007 година. Се состоела од следниве општини:
* Даме
* Грубе
* Келенхузен
* Рипсдорф
Гремиц

Гремиц (|Grömitz) — општина во округот Источен Холштајн, во Шлезвиг-Холштајн, Германија. Се наоѓа на полуостровот Вагрија на северозападната страна на Либечкиот Залив, околу 35 километри североисточно од Либек и 23 километри источно од Ојтин.
Гремиц се наоѓа на брегот на Балтичкото Море. Од 1813 година е прогласен за приморско одморалиште и со тоа е едно од најстарите на Балтичкото Море. Освен црквата Св. Никола од век, не се наоѓаат други зачувани градби.
Името на општината има словенско потекло „гром“.
Хајлигенхафен

Хајлигенхафен (|Heiligenhafen) — град во округот Источен Холштајн, во сојузната покраина Шлезвиг-Холштајн, Германија. Се наоѓа на брегот на Балтичкото Море, спроти островот Фемарн, околу 60 километри североисточно од Либек и 55 километри источно од Кил.
1 Географија
Центарот на градот се наоѓа на мал залив, внатрешно езеро од кое на запад градот е разделен. Два ’рта се наоѓаат на брегот: Штајнвардер (''Steinwarder'') и Грасвардер (''Graswarder''), на кој се наоѓа и птичји резерват.
2 Стопанство
Во заливот се наоѓа мало рибарско пристаниште и марина. Туризмот е важен дел од економијата на градот. Секое лето главна атракција е 10-дневниот фестивал наречен „Пристанишни денови“ (''Hafenfest Tage''), кој привлекува посетители од целата држава. Градот само што ја прославил својата 250-годишнина и го чува шармот на традиционален германски рибарски град.
3 Галерија
Ратекау

Ратекау (|Ratekau) — општина во округот Источен Холштајн, во Шлезвиг-Холштајн, Германија. Се наоѓа околу 10 километри североисточно од Либек.
Ратекау е местото каде Блихер се предал по Либечката битка во 1806 година.
Селото е најмногу познато по неговата добро зачувана камена црква Св. Вицелин од 1156 година.
Источен Холштајн-Центар

Источен Холштајн-Центар (|Ostholstein-Mitte) — општинска заедница во округот Источен Холштајн, во Шлезвиг-Холштајн, Германија. Седиштето на општинската заедница е во Шенвалде на Бунгсберг.
Општинската заедница Источен Холштајн-Центар се состои од следниве општини:
# Алтенкремпе
# Каседорф
# Шасхаген
# Шенвалде на Бунгсберг
# Зирксдорф
Сан Мигел де Сересуела

Сан Мигел де Сересуела |San Miguel de Serrezuela — општина во покраината Авила во автономната заедница Кастиља и Леон, Шпанија. Според пописот од 2013 г., општината брои 134 жители и зафаќа површина од 34,75 км<sup>2</sup>.
1 Поврзано
* Авила (покраина)
Моќната Афродита

Моќната Афродита (англиски: ''Mighty Aphrodite'') е американски филм (комедија) од 1995 година, во режија на Вуди Ален, кој е и автор на сценариото. Главните улоги ги играат: Вуди Ален (Woody Allen), Мира Сорвино (Mira Sorvino) и Хелена Бонам Картер (Helena Bonham Carter). Во 1996 година, Мира Сорвино освоила „Оскар“, во категоријата „најдобра споредна женска улога“, а Вуди Ален бил номиниран во категоријата „најдобро оригинално сценарио“. Истата година, Сорвино ја добила и наградата „Златен глобус“, во категоријата „најдобра споредна женска улога“.
1 Содржина
Лени (го глуми Ален) и Аманда (ја глуми Картер) имаат син, Макс, кој не е нивно родено дете, туку е посвоен. Како што расте Макс, тој покажува голема дарба и интелигенција, па Лени сака да открие која е неговата вистинска мајка. Еден ден, тој оди во службата за посвојување, но таму го одбиваат, бидејќи не смеат да го откријат името на биолошката мајка. Затоа, Лени ги краде документите за посвојување. По одредено истражување, тој дознава дека мајката на детето е една проститутка и глумица во порно-филмови, која се вика Линда (ја глуми Сорвино). Лени се запознава со неа и сака само да разговараат, но таа го брка од станот, мислејќи дека е некаков перверзен тип. Сепак, Лени е упорен и постепено ја добива довербата на Линда. По неколку средби со неа, тој го дознава нејзиното тешко минато и животот во несередено семејство. Сепак, таа има желба да почне нов живот, да запознае добар човек, кој ќе ја сака, и да работи како фризерка.
Со цел, да ѝ помогне, Лени ја запознава со боксерот Кевин, кој сака да се врати во своето родно место, на северот од САД и да стане фармер. Кевин и Линда се привлекуваат еден со друг, но Кевин дознава дека таа е проститутка и раскинува со Линда и си заминува во својот роден крај. Истовремено, Лени успева да го убеди макрото на Линда да ја ослободи од работата за него. Од друга страна, сопругата на Лени, Аманда е преокупирана со работите околу отворањето на нејзината уметничка галерија и воопшто не забележува што се случува со Лени. Исто така, таа стапува во врска со друг човек, мислејќи дека го сака и на Лени му соопштува дека ќе го остави. Разочаран, Лени ја посетува Линда, која исто така е нажалена од неуспешната врска со Кевин и двајцата имаат сексуален однос.
Потоа, Линда го посетува Кевин во неговото родно место, молејќи го да ја прими кај себе, но тој ја одбива. Возејќи назад дома, таа запознава пилот на хеликоптер, кој го прифаќа нејзиното минато и таа се мажи за него. Уште повеќе, таа му раѓа девојче, чиј татко всушност е Лени, но таа не му кажува на Лени за девојчето. Кевин, исто така, си наоѓа жена и живее среќен живот на својата фарма. Аманда сфаќа дека го сака Лени и му се враќа, така што тие го продолжуваат заедничкиот живот. Еден ден, во трговски центар во Њујорк, Лени ја среќава Линда, која го здогледува својот биолошки син, Макс (иако не знае дека е тој), а Лени ја здогелдува својата биолошка ќерка (иако и тој не знае за неа).
Шенвалде на Бунгсберг

Шенвалде на Бунгсберг (|Schönwalde am Bungsberg) — општина во округот Источен Холштајн, во Шлезвиг-Холштајн, Германија. Додавката „на Бунгсберг“ општината ја добила во 1954 година, кој претставува највисок врв во целата покраина. Општината претставува административно седиште на општинската заедница Источен Холштајн-Центар.
.мкд

Врвен македонски највисок државен домен е .мкд.
Примарен опслужувач за администрирање и управување со врвниот македонски домен „.мкд“ е Македонската академска истражувачка мрежа - МАРНет.
1 Кириличен домен
Во ноември 2012 МАРнет започна со процесот на воведување кириличен национален домен. Првата фаза од процесот беше прибирање на предлози за формата на доменот. Поднесувањето предлози се одвиваше на официјалната страница на МАРнет и траеше од 19 ноември до 3 декември 2012 година. Избраниот предлог треба да ги содржи буквите од државата (кратенка или цело име) и тој ќе биде предложен за официјална регистрација. На анкетата победил доменот .мкд.
2 Гласањето за македонски кириличен домен
За време на гласањето за македонски кириличен домен гласале 2.288 гласачи и конечните резултати се:
+, домен, гласови, %
.мкд, 1,670, 73
.мак, 324, 14
.рм, 155, 7
.македонија, 122, 5
.рмкд, 10, 0
.рмак, 7, 0
Кириличниот домен .мкд е поднесен за официјална регистрација како македонски кириличен домен, а прифатен и регистриран на 20 март 2014.
Западен Шпицберген

Запад Шпицберген (норвешки: Vestspitsbergen) е најголемиот и единствениот постојано населен остров на архипелагот Свалбард во Норвешка. Го сочинува најзападниот дел на архипелагот, се граничи со Северноледен Океан, Норвешко Море и Гренландско Море. Зафаќа површина од 39.044 км2, што го прави најголем остров во Норвешка и 36-ти по големина во светот. Административен центар и главен град е Лонгјир. Други населени места, во прилог на истражување, се руската рударска заедница ''Баренцбург'', истражувачката заедница ''Нов Олесунд'' и рударското место ''Свеагрува''.
Островот за првпат се користи како база за ловење на китови во 17-ти и XVIII век, по што бил напуштен. Ископувањето на јаглен започна на крајот на XIX век и беа создадени неколку постојани заедници. Со Договорот од 1920, се призна норвешката сувереност над островот и го воспостави Свалбард како слободна економска и демилитаризирана зона.
Саве Миронски

Саве Миронски (, - , ) — македонски здравствен работник, стручњак по интерна и инфективна медицина на Балканот. Тој е еден од основоположниците на Медицинскиот факултет во Скопје, како и декан и основоположник и директор на Инфективната клиника.
1 Животопис
Миронски е роден во 1921 година во Скопје. Студирал медицина во Софија до 1942 година, па потоа се вратил во Скопје и дипломирал на Медицинскиот факултет во Белград. Бил учесник во НОБ од 1944 година, како санитетски референт во составот на Четиринаесеттата македонска младинска ударна бригада.
Миронски бил еден од основачите на Катедрата по интерна и инфективна медицина, откако работел како еден од првите шефови на Катедрата по ендокринологија. На местото директор на Клиниката за инфектологија останал 26 години, сè до неговото пензионирање во 1986 година. Починал во Скопје на 16 септември 2013 година.
2 Кариера
Саве Миронски бил еден мандатен период декан на Медицинскиот факултет во Скопје, од 1976 до 1978 година, бил член на Републичкиот одбор на синдикатите од општествени дејности на Македонија, член на Републичкиот комитет за здравство и социјална политика на СРМ, претседател на Комисијата за карантински болести, претседател на Здружението на инфектолози на Југославија, како и претседател на Аероклубот „Јуриј Гагарин“ од Скопје и на Воздухопловниот сојуз на СРМ.
Автор е на бројни научни трудови, а за својата работа добил бројни награди и признанија, меѓу кои: Орден на заслуги за народот со сребрени зраци и Орден на трудот со златен венец.
Основни судови со проширена надлежност во Македонија

Основни судови со проширена надлежност во Македонија — судови кои ја извршуваат судската власт на Македонија во прв степен. Овие судови за подрачјата за кои се основани, се надлежни да одлучуваат во прв степен по кривични дела и прекршоци.
Во рамките на судовите со проширена надлежност задолжително се основаат специјализирани судски оддели кои ќе постапуваат за одделни видови на спорови.
1 Основни судови
Постојат 14 основни судови со проширена надлежност со седиште во Битола, Велес, Гостивар, Кочани, Куманово, Охрид, Прилеп, Струга, Струмица, Тетово и во Штип. Следниве основни судови се со проширена надлежност. Овие судови ги вршат надлежностите и на подрачјата на судовите со основна надлежност.
# Основен суд во Битола со седиште во градот Битола за подрачјето на судовите во: Битола и Ресен;
# Основен суд во Велес со седиште во градот Велес за подрачјето на судот во Велес;
# Основен суд во Гевгелија со седиште во градот Гевгелија за подрачјето на судот во Гевгелија;
# Основен суд во Гостивар со седиште во градот Гостивар за подрачјето на судот во Гостивар
# Основен суд во Кавадарци со седиште во градот Кавадарци за подрачјето на судовите во: Кавадарци и Неготино;
# Основен суд во Кичево со седиште во градот Кичево за подрачјето на судовите во: Кичево и Дебар;
# Основен суд во Кочани со седиште во градот Кочани за подрачјето на судовите во: Кочани, Берово, Виница и Делчево;
# Основен суд во Куманово со седиште во градот Куманово за подрачјето на судовите во: Куманово, Кратово и Крива Паланка;
# Основен суд во Охрид со седиште во градот Охрид за подрачјето на судот во Охрид;
# Основен суд во Прилеп со седиште во градот Прилеп за подрачјето на судовите во: Прилеп и Крушево;
# Основен суд во Струга со седиште во градот Струга за подрачјето на судот во Струга;
# Основен суд во Струмица со седиште во градот Струмица за подрачјето на судовите во: Струмица и Радовиш;
# Основен суд во Тетово со седиште во градот Тетово за подрачјето на судот во Тетово и
# Основен суд во Штип со седиште во градот Штип за подрачјето на судовите во: Штип и Свети Николе.
Основниот кривичен суд Скопје и Основниот граѓански суд Скопје со седиште во градот Скопје исто така се сметаат за кривични судови со проширена надлежност за територијата на сите општини за кои се надлежни и како судови со основна надлежност. Од 2008 година, во Основниот кривичен суд Скопје постои специјализирано судско одделение надлежно за судење на дела од областа на организираниот криминал и корупција за целата територија на државата.
Црква „Св. Илија“ - Глобочица

Свети Илија — црква во селото Глобочица која се наоѓа на самиот брег на истоименото езеро.
1 Историја
Камен-темелник за изградба на црквата бил поставен на 19 септември 2011 година,, а истата била завршена била во 2014 година. Осветувањето било извршено на 14 септември 2014 година, кога биле одбележани точно 50 години од потопувањето на истоимената потопена црква. Карактеристично за оваа црква е тоа што камен-плочата од некогашната потопена црква од 15 век е вградена во новата над влезот. Истата била извадена од дното на езеро од страна на нуркачки тим во мај 2012 година.
2 Архитектура
Црквата претставува крстокуполен храм со осумаголна купола, која има по една монофора на северната, јужната, западната и источната страна. Влезот на црквата е сместен на западната страна, а просторот пред него е покриен со натстрешница. Објектот е изграден од камен и е покриен со лимен кров. Дворот на црквата е ограден со камена ограда.
3 Галерија
4 Поврзано
* Црква „Св. Илија“ (потопена црква)
* Црква „Св. Антониј“
* Глобочица
* Дебарско-кичевска епархија
* Струшко архијерејско намесништво
* Трета струшка парохија
Бас Тер

Бас Тер (|Basse-Terre) — главен град (префектура) на Гваделуп, кој претставува прекуморски регион и департман на Франција во островската група Мали Антили. Градот е сместен на истоимениот остров, кој ја опфаќа западната половина на Гваделуп.
Иако претставува административен центар, Бас Тер е втор по големина во Гваделуп, по градот Поент а Питр. Поширокото градско подрачје има население од 44.864 жители, од кои 12.400 живеат во самиот град.
1 Историја
Градот е основан во 1643 г. во планинскиот дел на островот Бас Тер (еден од двата острова на Гваделуп). Повеќепати е уништуван во екот на Англо-француската војна и како нејзина последица. Во 1976 г. се јавил страв од избувнување на вулканот Суфриер, поради што градот бил привремено иселен.
2 Забележителности
Главна црква во градот е катедралата „Свети Петар и Павле“ (''Saint-Pierre-et-Saint-Paul'') од XIX век, направена од сив камен со бели статуи. Бас Тер има многу зачувани градби од колонијално време. Позначајни градски свратилишта се плоштадот „Арбоово Поле“ (''Champ d'Arbaud'') и паркот Жарден Пишон на југ. На врвот на месниот рид се наоѓаат зоолошката и ботаничката градина, сместени во поголем парк на брегот на реката Ерб кој претставува резерват на растенија и животни.
3 Клима
Бас Тер е сместен на преодно место помеѓу екваторскиот и монсунскиот климатски појас. Врнежите се застапени преку целата година, со нешто посув период од јануари до март. Најсувиот месец (февруари) има просечни врнежи од 60 мм. Температурата во градот е релативно рамномерна во текот на целата година.
4 Поврзано
* Бас Тер (остров)
* Општини во Гваделуп
Легенди (раскази од Карел Чапек)

„Легенди“ (чешки: ''Devatero Pohádek...'') е збирка раскази од чешкиот писател Карел Чапек. Збирката е објавена во 1967 година, во издание на „Македонска книга - Скопје, во рамките на библиотеката „Златна клупа“. Преводот од словенечки јазик е дело на Димитар Димитров.
1 Технички одлики
Збирката е печатена во мек повез и има 114 страници. Книгата не е каталогизирана. Техничкото уредување е дело на Коста Бојаџиевски, додека нацртот на корицата го направил Томо Шијаковиќ. Во книгата има илустрации, кои се дело на Јозеф Чапек. Коректурата е дело на Драга Стефанова. Книгата била испечатена во графичкиот завод „Гоце Делчев“, во тираж од 10 000 примероци.
2 Содржина
Збирката „Легенди“ содржи осум раскази, а покрај нив, на крајот од книгата е дадена белешка за писателот. Во збирката се застапени следниве раскази:* Кучешка легенда
* Птичја легенда
* Легенда за водните луѓе
* Разбојничка легенда
* Легенда за поштарите
* Скитничка легенда
* Голема полициска легенда
* Голема докторска легенда (Коска во грлото, За Сулејманската принцеза, Случајот со Хејкал, Случајот со водниот човек, Случајот со вилите, Како е излечен волшебникот Магијаш).
Нојштат во Холштајн

Нојштат во Холштајн (|Neustadt in Holstein) — град во округот Источен Холштајн, во сојузната покраина Шлезвиг-Холштајн, Германија. Се наоѓа на Либечкиот Залив (Балтичко Море), околу 30 километри североисточно од Либек и 50 километри југоисточно од Кил.
1 Историја
Во текот на Втората светска војна, подкамп до број 1049 на концентрацискиот камп Нојенгаме се наоѓал во градот.
2 Надвофрешни врски
*
Тимендорфер Штранд

Тимендорфер Штранд (|Timmendorfer Strand) — општина во округот Источен Холштајн, во Шлезвиг-Холштајн, Германија. Се наоѓа на Либечкиот Залив (Балтичко Море), околу 15 километри североисточно од Либек и 20 километри југоисточно од Ојтин.
Штокелсдорф

Штокелсдорф (|Stockelsdorf) — општина во округот Источен Холштајн, во Шлезвиг-Холштајн, Германија. Се наоѓа непосредно на северната граница со Либек. Гледано според бројот на жители, Штокелсдорф е зад Хенштет-Улцбург, втора најголема општина во Шлезвиг-Холштајн без градски права.
Лапонци

Лапонци или Сами (севернолапонски: ''sámit'', ''sápmelaččat'') се угро-фински народ, кои претежно живеат во Норвешка (провинција Финмарк), Шведска (провинција Лапланд), Финска (округ Лапонија) и Русија. Лапонците се дел протестанти, а дел православни, и зборуваат лапонски јазик, кој спаѓа во угрофинската група на уралската фамилија на јазици.
Лапонци вкупно има околу 53.000, од кои во Норвешка 31.000, Шведска 15.000, Финска 5.400, Русија 2.100.
Плима и осека (ТВ серија)

Плима и осека (турски: ''Medcezir'') е турска телевизиска серија која започна со емитување на 13 Септември 2013 година на турскиот канал Star TV. Плима и осека е римејк на американската серија Округот Оринџ (англиски: ''The O.C.'').
1 Синопсис
Јаман е младо момче кое живее во сиромашна населба во Истанбул со неговата мајка, неговиот брат и неговиот очув. Една вечер, тој се наоѓа на погрешно место, во погрешно време. Неговиот проблематичен постар брат предизвикува проблем, но овој пат тој го вовлекува и Јаман во голема невоља. Додека се обидуваат да украдат автомобил, тие се уапсени од страна на полицијата. Во судот, Јаман и неговиот брат ги брани успешниот адвокат Селим. Селим веднаш го сфаќа потенцијалот на Јаман и силно верува дека ова младо момче може да стане успешен ако му се даде шанса. Поради оваа причина, Селим на најдобар начин се обидува да го спаси Јаман и неговиот брат. Тинејџерот Јаман кој за првпат е вклучен во кривично дело е ослободен со судска одлука. Меѓутоа неговиот брат е осуден на една година затвор. По овој настан, Јаман се наоѓа на работ на нов живот. Кога ја напушта куќата на својот очув, тој нема каде да оди. Тогаш, Селим му подава рака на Јаман бидејќи ја гледа својата младост во тоа сиромашно момче. Селим му дава соба на Јаман во својот дом и сака да го вработи како градинар. Сега Јаман започнува да живее во богата населба и се обидува да се држи настрана од проблеми. Во потрага по мир, сигурност и среќа во куќата на Селим, Јаман се исполнува со една чиста љубов. На прв поглед, тој е привлечен кон младата и убава девојка Мира која живее веднаш до куќата на Селим. Како што поминува времето, Јаман и Мира целосно се вљубуваат еден во друг.
2 Распоред на емитување
2.1 Во Турција
Сезона, Термин, Почеток на сезоната, Крај на сезоната, Број на епизоди, Опсег на епизоди, ТВ сезона, ТВ канал
1., Петок 20.00, 13 Септември, 2013, 13 Јуни, 2014, 38, 1 - 38, 2013-2014, Star TV
2., Петок 20.30, 12 Септември, 2014, Јуни, 2015, -, 39 -, 2014-2015, Star TV
3 Улоги
Глумец, Улога, Сезона
Чаѓатај Улусој, Јаман Копер, 1–
Серенај Сарикаја, Мира Бејлице, 1–
Бариш Фалај, Селим Серез, 1–
Мине Тугај, Ендер Серез, 1
Хазар Ергучлу, Ејлул Булутер, 1–
Танер Олмез, Мерт Серез, 1–
Шебнем Донмез, Суде Бејлице, 1–
Мурат Ајген, Фарук Бејлице, 1–
Џан Гурзап, Асим Шекип Каја, 1–
60. северен напоредник

60. северен напоредник (60° СГШ) — напоредник кој се протега 60 степени северно од Земјината екваторска рамнина. Минува низ Европа, Азија, Тихиот Океан, Северна Америка и Атлантскиот Океан.
Иако е околу двпапати подалеку од екваторот отколку од Северниот Пол, 60° СГШ е долг колку половина екватор. Тоа е бидејќи на ова место земјата е испакната двапати помалку отколку на екваторот.
На оваа географска ширина, сонцето грее 18 часа и 52 минути за време на летната долгодневица, а 5 часа и 52 минути за време на зимската краткодневица.
1 Места
Почнувајќи од нултиот меридијан, па на исток, 60° СГШ минува низ следниве места:
:
Координати, Земја, територија или море, Белешки
Северно Море
, островите Мекстер, Селбјерн, Хуфтареј, Рекстерен и Тиснесеј, како и по копното минува веднаш северно од Осло
Балтичко Море
Балтичко Море
Балтичко Море, минува веднаш јужно од Хелсинки,
, полуостровот Поркала
Балтичко Море, Фински Залив — минува веднаш јужно од островот Гогланд,
, островот Мошчни
Балтичко Море, Фински Залив
, островот Котлин (во состав на градот Кронштат)
Балтичко Море, Фински Залив
, минува низ Санкт Петербург минува низ езерото Ладога
Охотско Море, заливот Шелихов
, полуостровот Камчатка
Берингово Море
Берингово Море, заливот Олјуторски
Берингово Море
, Алјаска — островот Нунивак
Етолинов Проток
, Алјаска
Куков Залив
, Алјаска — полуостровот Кенај, островите Еванс, Елрингтон, Латуш и Монтајгу
Тихи Океан, Алјаски Залив
, Алјаска — островите Вингам, Кајак и мал дел од копното
Тихи Океан, Алјаски Залив
, Алјаска
, границата Јукон / Британска Колумбија границата Северозападни Територии / Британска Колумбија границата Северозападни Територии / Алберта границата Северозападни Територии / Саскачеван границата Северозападни Територии / Манитоба — во должина од 400 мграницата Нунавут / Манитоба
Хадсонов Залив, минува веднаш северно од Отавските Острови, Нунавут,
, Квебек
залив Унгава
, Квебек Њуфаундленд и Лабрадор
Атлантски Океан, границата помеѓу Дејвисовиот Проток (на север) и Лабрадорското Море (на југ)<ref
Атлантски Океан
, Шкотска — островите Мејнленд и Муса, Шетландски Острови
Северно Море
2 Поврзано
* 59. северен напоредник
* 61. северен напоредник
* 60. јужен напоредник
Дексион

Дексион или Ѓорче Петров II — скопска населба во крајниот западен дел на градот, дел од Општина Ѓорче Петров. Како населено место Дексион датира од 1963 година. Веднаш по скопскиот земјотрес, во атарот на тогашните овоштарници биле изградени германски и англиски бараки, за сместување на луѓето кои останале без дом. Оваа населба денес ги исполнува сите услови за функционирање на една населба: основно училиште, градинка, библиотека, игралиште за мал фудбал, амбуланта, геронтолошка болница, домот за палијативна нега "Сју Рајдер", пазар, и сл. Тука се наоѓа и почетната станица на автобусот број 5, а низ населбата минуваат автобусите 2, 5, 12, 32, 56, 60 и 11. Населбата е мултиетничка и е една од малкуте скопски населби во кои има турско маало.
30. северен напоредник

30. северен напоредник (30° СГШ) — напоредник кој се протега 60 степени северно од Земјината екваторската рамнина. Се протега една третина помеѓу екваторот и Северниот Пол и минува низ Африка, Азија, Тихиот Океан, Северна Америка и Атлантскиот Океан.
Овој напоредник е приближната јужна граница на т.н. „коњски ширини“ на северната полутопка, што значи дека голем дел од копнената маса која е во допир со него има пустинска или полупустинска клима. Доколку постои ветер кој би дувал од водните површини, тогаш подрачјето веројатно би било супстропско.
На оваа географска ширина, сонцето грее 14 часа и 5 минути за време на летната долгодневица, а 10 часа и 13 минути за време на зимската краткодневица.
На оваа ширина:
* еден степен = 96.49 км
* една минута = 1.61 км
* една секунда = 26.80 м
1 Места
Почнувајќи од нултиот меридијан, па на исток, 30° СГШ минува низ следниве места:
:
Координати, Земја, територија или море, Белешки
, копното и островот Варба
Персиски Залив
Персиски Залив
, во должина од ~2 км
Персиски Залив
, Белуџистан Пенџаб
, Раџастан Пенџаб Харајана Утар Прадеш Утараканд
, Тибет Сечуан Чунгќинг Хубеј Хунан Хубеј Анхуеј Ѓангси Анхуеј Џеѓанг — минува веднаш северно од градот Нингбо
Источнокинеско Море, Хангџоуански Залив
, Џеѓанг (островите Ѓинтанг, Џоушан и планината Путуо)
Источнокинеско Море, Хангџоуански Залив
, островот Кучиношима
Тихи Океан
, Долна Калифорнија
Калифорниски Залив
, Тексас Луизијана — минува веднаш северно од Њу Орлеанс
Мексикански Залив
, Луизијана — островите Шандлер
Мексикански Залив
, Флорида
Мексикански Залив, заливот Апалачи
, Флорида
Атлантски Океан
2 Поврзано
* 29. северен напоредник
* 31. северен напоредник
* 30. јужен напоредник
Валкири (филм)

Валкири (англиски: ''Valkyrie'') е американски филм, во режија на Брајан Сингер, а со Том Круз и Кенет Брана во главните улоги.
1 Содржина
Во филмот се зборува за полковникот Клаус фон Штафенберг, главниот организатор на планот за убиство на Хитлер, под тајното име „Проектот Валкири“. Штафенберг бил успешен војник и верен на Рајхот, но штом ги загубил окото, раката и три прсти, дошло до пресвртница во неговите сфаќања. Тој го сфатил лудилото на нацистичкиот режим и затоа му се приклучил на движењето на отпорот, ковајќи план да ја промени историјата, така што ќе убие Хитлер и ќе ја урне нацистичката власт, притоа изложувајќи се на опасност како себеси, така и своето семејство.
Момин Поток

Момин Поток — скопска населба во северозападниот дел на градот, дел од Општина Карпош. Се наоѓа на левиот брег на реката Вардар. На запад од неа се наоѓа касарната „Илинден“, на север и североисток се граничи атарите на Визбегово и Бардовци, а на запад со селото Злокуќани. На југ се граничи со реката Вардар. Населбата е недоволно урбанизирана.
1 Знаменитости
;Археолошки наоѓалишта
* Кавгалија — некропола од доцноантичко време
Хенштет-Улцбург

Хенштет-Улцбург (|Henstedt-Ulzburg) — општина во округот Зегеберг, во Шлезвиг-Холштајн, Германија. Моментално, претставува најголема општина во сојузната покраина, која не поседува градски права.
1 Географија
Општината Хенштет-Улцбург е сместена околу 30 километри северно од Хамбург и 13 километри северно од Нордерштет. Реките Алстер и Пинау извираат на подрачјето на општината.
2 Збратимени општини
Хенштет-Улцбург е збратимена со:
* Морепа, Франција (од 1986 г.)
* Узедом, Германија (од 1990 г.)
* Вјежхово, Полска (од 2003 г.)
* Вотерлувил, Велика Британија (од 2008 г.)
3 Познати жители
* Давид Крос (р. 1990) — глумец
Теј

Теј (|Tay, |Tatha) — најдолга река во Шкотска и најполноводна на целите Британски Острови. Извира во западниот дел на земјата, од падините на планината Бен Луј (''Beinn Laoigh''), па тече во источен правец низ Горите, минува низ езерата Лох Дохарт, Лох Јуир и Лох Теј, па продолжува на исток низ Страттеј, во средиштето на земјата. Потоа тече во југоисточен правец, минува низ градот Перт и завршува ужно од градот Данди во устието на заливот Тејски Ферт, кој води во Северното Море. Сливното подрачје зафаќа околу 5.200 км<sup>2</sup> (за споредба, сливот на Твид зафаќа 3.900 км<sup>2</sup>, а оној на Спеј покрива 2.840 км<sup>2</sup>.
1 Течение
Теј настанува со слевање на голем дел од долните водотеци на Горите. Извира од падините на планината Бен Луј, само 32 км од крајбрежното гратче Обан во Аргајл и Бјут. Во горниот дел од сливот носи различни имиња: прво Кониш, па Филан, за потоа да се претвори во реката Дохарт која на крај се влева во Лох Теј кај Килин.
Реката истекува од Лох Теј кај Кенмор и се упатува кон градот Перт кој некогаш бил најниско премостливо место. Приближувајќи се кон заливот Тејски Ферт, реката станува плимна. Најголем град по нејзиното поречие е Данди, сместен на северниот брег на реката. Од изворот до Северното Море, течението на Теј минува вкупно 193 км, протегајќи се во правец запад-исток низ средината на Шкотска.
Необично за реките во Шкотска е тоа што Теј има неколку покрупни притоки, од кои позначајни се Ерн, Ајла, Тамел, Олмонд и Лајон.
2 Екологија
Реката и поречието се одликуваат со висок степен на биоразновидност и затоа се прогласени за Место од посебен научен интерес (SSSI). Теј е познат по застапеноста на атлантскиот лосос (''Salmo salar''), бисерната школка (''Margaritifea margaritifera'') и видрата (''Lutra lutra''). Бисерната школка е еден од најзагрозените видови во Шкотска, а во Теј живеа дури две третини од сите вакви школки во светот.
Во последно време се забележува и присуството на европскиот дабар (''Castor fiber''), кој е вратен во Шкотска по цели 400 години.
3 Поврзано
* Лох Теј
* Тејски Ферт
4 Галерија
Зегеберг

Зегеберг (|Segeberg) — округ во сојузната покраина Шлезвиг-Холштајн, Германија. Се граничи со (од југозапад надесно) окрузите Пинеберг, Штајнбург и Рендсбург-Екернферде, слободниот град Нојминстер, окрузите Плен, Источен Холштајн и Штормарн, како и градот-држава Хамбург.
1 Историја
Историјата на округот е поврзана со историјата на Холштајн. Во 1134 година, замокот во Зегеберг бил издигнат како регионално седиште од каде владееле грофовите на Зегеберг. Кога Шлезвиг-Холштајн станала пруска покраина во 1865 година, пруската администрација го основала округот Зегеберг.
Оттогаш, округот доживеал значителен раст двапати: во 1932 година делови на распуштениот округ Бордесхолм се приклучиле на округот и во 1970 година, градот Нордерштет станал дел од округот.
2 Географија
Округот Зегеберг се состои од земјоделски површини помеѓу градовите Нојминстер и Хамбург. Југозападниот дел на ридестата област наречена Холштајнска Швајцарија припаѓа на округот, како и некои северни предградија на Хамбург.
3 Грб
Грбот прикажува:
4 Градови и општини
Слободни градови Слободни општини Слободни области
Општински заедници
<sup>1</sup>седиште на општинската заедница
Косовка девојка

Косовка девојка — српска епска (јуначка) песна. Песната прв ја запишал Лукијан Мушицки, кој ја слушнал од непозната слепа жена од Гргуревац и потоа му ја испратил на Вук Караџиќ.
1 Содржина
Една девојка од Косово станува рано наутро, во недела, уште пред изгрејсонце и заминува низ полето, носејќи леб на грбот и два сада, едниот со вода, а другиот со вино. Таа оди на местото каде што се водела Косовската битка и бара преживеани војници за да им даде леб и да ги напие со вино. Првиот јунак на кој налетува девојката е знаменосецот на цар Лазар, Павле Орловиќ, кого го затекнува големи рани: десната рака му е отсечена, како и левата нога до коленото, ребрата му се скршени и му се гледаат белите дробови. Девојката му ги замива раните и му дава леб и вино, така што јунакот малку закрепнува и ја прашува, дали меѓу убиените и ранетите бара некој свој близок. Тогаш, девојката му кажува дека пред битката со турската војска, цар Лазар ја причестил српската војска, во церемонија која траела три недели, при што служеле 30 калуѓери. Откако се причестила војската, на крајот тоа го направиле и трите војводи: Милош Обилиќ, Иван Косанчиќ и Милан Топлица. Притоа, војводата Милош ѝ дал подарок на девојката, ветувајќи дека ако се врати жив од битката, ќе ја омажи за својот побратим Милан и дека тој ќе ѝ биде кум; Иван, исто така, ѝ дал подарок на девојката, ветувајќи дека ако се врати од борбата, ќе ја омажи за побратимот Милан, а тој ќе ѝ биде девер; најпосле, и Милан ѝ дал подарок, ветувајќи дека ќе ја земе за жена. Затоа, девојката ги бара трите војводи. На тоа, Павле Орловиќ ѝ кажува дека залудно ги бара, зашто тројцата војводи се мртви. Тогаш, девојката се враќа дома, облеана со солзи, жалејќи се на својата лоша судбина.
Смртта на мајката на Југовиќи

Смртта на мајката на Југовиќи (српски: ''Смрт мајке Југовиһа'') е српска епска (јуначка) песна.
1 Содржина
Откако деветте браќа Југовиќ и нивниот татко, старецот Југ-Богдан заминале во Косовската битка, мајката го моли Бога да ѝ даде очи соколови и лебедови крила за да појде на Косово и да ги види своите синови и мажот. Господ ја послушува нејзината молитва и таа одлетува на Косово, наоѓајќи ги сите десетмина мртви. Покрај нив се нивните копја, на копјата стојат девет соколи, а околу нив девет коњи и девет лавови. Тогаш, соколите, коњите и лавовите започнуваат да пискаат и да вреват, но мајката издржува и не пушта ниту солза, туку ги зема нив и се враќа во дворецот. Оддалеку ја здогледуваат деветте снаи, кои веднаш почнуваат да плачат, заедно со деветте деца-сирачиња, но повторно, мајката се воздржува и не пушта ниту солза.
Изутрината, во дворецот долетуваат два крвави гаврана, кои во клуновите носат една рака, со златна бурма на прстот. Мајката ја превртува раката и ја прашува снаата, прашувајќи ја, дали ја познава раката. Снаата одговара дека, според бурмата, може да препознае дека тоа е раката на својот маж, Дамјан. Тогаш, мајката ја зема раката во прегратка и тивко ја прашува, каде растела, а каде била растргната, истовремено одговарајќи си самата на себе дека раката растела во нејзината прегратка, а дека била растргната на Косово. Во тој миг, нејзиното срце не издржува и таа умира од жал за своите девет синови и за својот маж.
Слугата Милутин

Слугата Милутин (српски: ''Слуга Милутин'') е српска епска (јуначка) песна.
1 Содржина
Два гаврана долетуваат на Косово Поле и слетуваат на кулата на цар Лазар. Нивниот разговор го слуша царицата Милица и ги прашува дали доаѓаат од Косово и дали ја виделе борбата меѓу српската и турската војска. Гавраните одговараат дека ја виделе борбата и кажуваат дека на двете страни имало големи загуби, но дека српската војска е целосно поразена. Во меѓувреме доаѓа слугата Милутин, облеан во 17 рани и со крвав коњ. Здогледувајќи го, царица Милица помислува дека Милутин го предал својот господар и дека избегал од бојното поле. Слугата ја замолува царицата да му помогне да слезе од коњот и да се соземе од болката, а потоа, царицата го прашува за судбината на цар Лазар, Југ-Богдан и деветте Југовиќи, Милош Обилиќ, Бановиќ Страхиња и Вук Бранковиќ. Тогаш, слугата Милутин ѝ раскажува на царицата за тоа што се случило на Косово: каде што погинал цар Лазар, таму има најмногу искршени копја, но повеќето се српски, од војниците кои загинале бранејќи го царот; Југ-Богдан погинал на самиот почеток, уште во првата битка; исто така, погинале осуммина од браќата Југовиќ, а останал само Бошко Југовиќ да ги брка Турците по Косово Поле; каде што има крв до колена, таму погинал Бановиќ Страхиња; кај реката Ситница погинал војводата Милош, кој го убил султанот Мурат и уште 12 000 турски војници. На крајот од својот опис на битката, слугата го проколнува Вук Бранковиќ, кој го предал царот и избегал со своите 12 000 војници.
2 Осврт кон песната
Песната започнува со општ шаблон: најпрвин гавраните ја известуваат царицата Милица за текот на Косовската битка, а потоа нив ги сменува ранетиот слуга Милутин, кој детално ги опишува подвизите на српските јунаци и предавството на Вук Бранковиќ. Сепак, со оваа смена народниот пејач постигнал поголема природност во изразот. Така, стиховите во кои гавраните известуваат дека „она што останало од Србите, сè е рането и крваво“ веднаш се илустрирани со описот на слугата Милутин, кој „ја носи десната во левата рака“. Тоа ѝ дава можност на царицата да го постави најважното прашање: „зарем го предаде царот на Косово?“ Прашањето е истакнато и со тоа што ранетиот слуга не одговара веднаш, туку откако е симнат од коњот, измиен и напиен, и откако Милица му поставува неколку дополнителни прашања. Потоа, неговите одговори се одликуваат со топла непосредност, зашто не се дадени од сведок (гавраните), туку од ранет непосредне учесник во битката.
Првото јунаштво

Првото јунаштво (српски: ''Прво јунаштво'') е српска епска (јуначка) песна за Крале Марко.
1 Содржина
Во песната се опишува како Крале Марко и татко му јаваат низ шумата. Притоа, тој се насмевнува, а татко му го прашува, дали му се смее нему. Марко одговара дека се присетил кога имал 16 години и кога одел да го поткова неговиот коњ Шарец, кој тогаш имал три години. Кога бил во полето, Марко го сретнал пашата од Едрене со 60 војници, како со себе води 30 заробени девојки. Девојките го замолиле Марко да ги ослободи, а тој му понудил на пашата седум товари богатство за да ги ослободи. Тогаш, пашата се налутил и неколкупати го удрил Марка, а тој, бидејќи немал никакво оружје при себе, ја зел потковицата на Шарец и со неа го убил пашата, а неговите војници се разбегале по полето. Тогаш, Марко ги ослободил девојките и ги пуштил да одат на 30 страни за да кажуваат дека направил големо јунаштво без никакво оружје.
Орањето на Крале Марко

Орањето на Крале Марко (српски: ''Орање Марка Краљевиһа'') е српска епска (јуначка) песна за Крале Марко.
1 Содржина
Марко пие вино со својата мајка Евросима (Јевросима), а таа го наговара да го напушти војувањето и да се зафати со орање, зашто само така може да се прехранат. Марко ја послушува мајка си, но наместо ридовите и долините, тој ги ора царските патишта. По патот поминуваат јаничари, кои носат три товари со богатство. Тие му велат на Марко да не ги ора патиштата, но тој им вели да се тргнат настрана, зашто му газат по изораното земјиште. Така, Марко и јаничарите се препираат одредено време, но кога нему му се смачува, тој ги остава воловите, ги убива јаничарите и им го зема богатството, велејќи ѝ на мајка си: „Еве, што изорав денес за тебе.“
Бубакар Бари

Бубакар "Копа" Бари (роден на 30 декември 1979, во Абиџан) — бражански поранешен фудбалер, голман.
1 Титули
1.1 Клупски
1.1.1 Локерен
*Куп на Белгија : 2
: 2011-2012, 2013-2014
1.2 Репрезентативни
; Брег на Слоновата Коска
* Африкански куп на нации : 1
: Екваторска Гвинеја 2015
Бад Брамштет-Ланд

Бад Брамштет-Ланд (|Bad Bramstedt-Land) — општинска заедница во округот Зегеберг, во Шлезвиг-Холштајн, Германија. Се наоѓа околу градот Бад Брамштет. Нејзино седиште е градот Бад Брамштет, иако самиот град не е член на истата.
Општинската заедница Бад Брамштет-Ланд се состои од следниве општини:
Синдикат на работниците од управата, правосудните органи и здруженија на граѓани

Синдикатот на работниците од управата, правосудните органи и здруженијата на граѓани (познат како УПОЗ и Синдикат на УПОЗ) е гранков синдикат на вработените во органите на државната управа, правосудните органи и здруженијата на граѓани. Формиран е на 5 април 1991 година. Членува во Сојузот на синдикатите на Македонија. Од декември 2021 година претседател на УПОЗ е Трпе Деаноски .
УПОЗ е организиран во околу 150 синдикални организации во органите на управата, правосудните органи и здруженијата на граѓани.
Синдикатот на УПОЗ е член на Меѓународната синдикална организација на синдикатите од јавните служби (Public Services International) и во Европската синдикална организација на јавните служби (European Public Service Unions).
УПОЗ е познат во јавноста особено по организираните штрајкови во правосудните органи за зголемување на платите во 1997 и 2000-2001 година, како генералниот штрајк на вработените од јавниот сектор во 2002 година.
Бад Брамштет

Бад Брамштет (|Bad Bramstedt) — град во округот Зегеберг, во сојузната покраина Шлезвиг-Холштајн, Германија. Се наоѓа околу 40 километри северно од Хамбург. Познат е по неговата статуа на Роланд и клиниката за ревматизам. Претставката Бад („бања“) го носи од 1910 година. Градот претставува административно седиште на општинската заедница Бад Брамштет-Ланд, иако самиот град не е член на заедницата.
1 Познати жители
* Оскар Александер (1881–1942) — основач на кликата за ревматизам во Бад Брамштет
* Арвед Фукс (р. 1953) — авантурист
* Карл Лагерфелд — моден творец
* Зигфрид Либшнер (1935–2006) — теолог
* Јохан Месторф (1828–1909) — професорка
* Хајнрих Кристијан Шумахер (1780–1850) — астроном
КК Т-Баскет

КК Т-Баскет е поранешен кошаркарски клуб од Тетово, Македонија.
1 Историја
Клубот бил основан во 2010 година како кошаркарска школа. Т-Баскет своето деби го започнал во сезоната 2011/12 во Третата лига каде завршил на петтото место. Во сезоната 2012/13, Т-Баскет завршил на второто место каде обезбедил место во Втората лига за следната сезона. Во сезоната 2013/14 завршил на третото место во Втората лига, што било недоволно за влез во Првата лига. Но меѓутоа Лирија го откажала своето учество во Првата лига, со што Т-Баскет влегол во лигата на нивното место. Но поради ненаоѓање соодветна сала, Т-Баскет бил исфрлен од Првата лига, и се вратил во Втората лига. Следната 2014/15 сезона, клубот ја освоил Втората лига и бил унапреден во Првата лига. Повторно поради ненаоѓање на соoдветна сала, на Т-Баскет му било одбиено да учествува во Првата лига. Клубот одново се вратил во Втората лига но подоцна му го предал неговото учество на Гостивар 2015 по пат на договор.
2 Последен состав
Тренер на екипата бил Милан Сотировски.
број, име, висина см, позиција, години, националност, претходен клуб
Војче Левковски, 23, Вардар Апаве
Ренато Димитриевски, 196, БекКрилен центар, 23, Колибри
Александар Стефановски, 193, Бек, 33, Тетекс ТТК
Роберт Димитриевски, 196, БекКрилен центар, 23, Колибри
Бранко Јаневски, 203, Крилен центар, 27, Струмица
Ацко Рафајловски, 22, ''младински тим''
Ивица Пејовски, 17, ''младински тим''
Александар Горчевски, 26, ''младински тим''
Дејан Милисављевиќ, 16, ''младински тим''
Мевлан Јонузи, 16, ''младински тим''
Никола Ристовски, 24, ''младински тим''
Борче Угриновски, 15, ''младински тим''
Крсте Ваоски, 21, ''младински тим''
Ненад Апостоловски, 27, ''младински тим''
Слободан Михајловски, 32, ''младински тим''
Даријан Сотировски, 22, ''младински тим''
Славиша Јанески, 24, ''младински тим''
3 Поврзано
* Втора македонска кошаркарска лига
* Прва македонска кошаркарска лига
* Куп на Македонија
* Македонска кошаркарска федерација
* Спорт во Тетово
* Кошарка во Македонија
Марко Крале и Муса Кесеџија

Марко Крале и Муса Кесеџија (српски: ''Марко Краљевиһ и Муса Кесеџија'') — српска епска (јуначка) песна за Крале Марко.
1 Содржина
Албанецот Муса пие вино во една меана во Истанбул, жалејќи се дека девет години му служи на султанот, а притоа не ги употребил ни коњот ни оружјето. Затоа, тој заминува крај морето, каде гради кула и ги затвора скелето и патиштата по кои поминува царското богатство. Тогаш, царот го испраќа својот везир, заедно со 3 000 војници да го фатат Муса, но тој ја победува војската, го заробува везирот и така врзан го испраќа кај царот во Истанбул. Потоа, царот ги повикува сите јунаци да го убијат Муса, ветувајќи им големо богатство, но никој не може да го победи. Царот запаѓа во очај, а везирот му кажува дека само Крале Марко може да го победи Муса Кесеџија. На тоа, царот одговара дека тоа не е можно, зашто Марко веќе три години е затворен, така што сигурно му скапале коските. Сепак, везирот го доведува Марко пред царот, а Марко е целиот поцрнет од мувлата, со долги нокти и коса до подот. Царот го прашува, дали може да му се спротивстави на Муса, а Марко одговара дека прво мора неколку дена да поседи во некоја меана за да се најаде и да се одмори.
Така, тој поминува во меаната цели три месеци, а кога царот го прашува дали е подготвен за борба со Муса, Марко му бара да донесе суво дреново дрво. Марко го стега дрвото со десната рака и тоа се распарчува, но не пушта вода, така што Марко кажува дека не е подготвен за борба. По еден месец, пак му носат суво дреново дрво и, кога Марко го стега во тупаницата, дрвото пушта две капки вода. Тогаш, Марко оди кај ковачот Новак, барајќи да му искова сабја каква што нема направена никогаш во животот. Марко ја пробува сабјата така што удира во наковалната, пресекувајќи ја на два дела, но Новак му кажува дека има направено уште посилна сабја по порачка на Муса Кесеџија. Налутен, Марко му вели на Новак да ја испружи раката за да му плати, но притоа му ја сече раката за никогаш повеќе да не направи ниту полоша ниту подобра сабја.
Марко и Муса се среќаваат во Качаничката клисура и тие започнуваат борба. Најпрвин ги фрлаат копјата, а потоа се борат со сабјите и топузите, но никој не победува, така што започнуваат да се борат со раце. Така, тие се борат до пладне и повторно, никој не може да победи, но најпосле, Муса го соборува Марко и му седнува на градите. Немоќен, Марко ја моли својата посестрима, самовилата, а таа го советува да го употреби тајното оружје. Тогаш, додека Муса ја гледа самовилата на небото, Марко го вади скриеното ноже и го распорува Муса Кесеџија. Тогаш, Марко гледа дека Муса има три срца, од кои, едното му се изморило, другото му се разиграло, а во третото му спие змија. Змијата се буди и му вели на Марко дека имал среќа што таа спиела за време на борбата, зашто инаку тој сигурно ќе бил победен. Марко заплакува, затоа што победил посилен јунак од себе, потоа ја сече главата на Муса и ја носи кај султанот во Истанбул, а царот му дава три товари со богатство.
2 За песната
Песната „Марко Крале и Муса Кесеџија“ прв ја запишал Вук Караџиќ, кој ја слушнал од ајдукот Тешан Подруговиќ.
Движење за ослободување и обединување на Македонија

Движење за ослободување и обединување на Македонија (ДООМ) — македонска организација во дијаспората основана од македонски иселеници во 1962 г. во Шведска. Составена е од македонски иселеници во Данска, Германија, Шведска, Австрија, Белгија, Франција, САД, Канада и Австралија.
Тоа претставувало македонско патриотско и национално движење и е основано како Ослободителен комитет на Македонија (ОКМ). На вонредниот Конгрес на Комитетот во Копенхаген, Данска (1971), била донесена одлука за издавање на официјален орган – весникот „Македонска нација“. На редовниот Конгрес во Бремен, Германија (1972) името е сменето во Движење за обединување на Македонија (ДОМ), а името Движење за ослободување и обединување на Македонија (ДООМ) го добива на Општиот Конгрес во Минхен, Германија (1974).
Според новата платформа, Движењето се залагало за поголема автономија на СР Македонија во склоп на СФР Југославија, признавање на националната посебност на Македонците во Пиринска и Беломорска Македонија, враќање на Македонците бегалци во Грција и автономија на Пиринска и Беломорска Македонија, како етапа кон обединувањето на целокупната етногеографска Македонија. На 5-от редовен конгрес (1984) името е променето во Народноослободителен фронт на Македонија, којшто кратко потоа се обединил со неколку други помали македонски емигрантски организации.